အေးနုစိန်

ဒေါ်အေးနုစိန် သည် မြန်မာနိုင်ငံသား ရှေ့နေနှင့် နိုင်ငံရေးသမားတစ်ဦး ဖြစ်သည်။ ရခိုင်လူမျိုးတစ်ဦးဖြစ်ပြီး ရခိုင်အမျိုးသားပါတီ၏ ဒုတိယဥက္ကဋ္ဌ အဖြစ်လည်းကောင်း၊ ဒုတိယအကြိမ် ပါတီဗဟိုညီလာခံ(၂၀၁၉ )မှတဆင့် လက်ရှိတွင် ANP ဗဟိုမူဝါဒရေးရာ ဦးဆောင်ကော်မတီဝင်  အဖြစ်လည်းကောင်း တာဝန်ထမ်းဆောင်နေသူဖြစ်သည်။  နိုင်ငံတော်စီမံအုပ်ချုပ်ရေးကောင်စီ အဖွဲ့ဝင်တစ်ဦးလည်း ဖြစ်ခဲ့သည်။ ၂၀၂၁ ခုနှစ် စစ်အာဏာသိမ်းမှုတွင် ဖွဲ့စည်းခဲ့သော နိုင်ငံတော်စီမံအုပ်ချုပ်ရေးကောင်စီ တွင်အဖွဲ့ဝင်အဖြစ် ဒေါ်အေးနုစိန်အား ၂၀၂၁ ခုနှစ် ဖေဖော်ဝါရီလ ၃ ရက်နေ့တွင် ခန့်အပ်ခဲ့သည်။ ၂၀၂၃ ဖေဖော်ဝါရီ ၁ရက်တွင် ကောင်စီဝင်တစ်ဦးအဖြစ်မှ နိုင်ငံတော်စီမံအုပ်ချုပ်ရေးကောင်စီ ဗဟိုအကြံပေးအဖွဲ့ဝင်တစ်ဦး အဖြစ် ပြောင်းလဲသွားသည်။

ပိတ်ဆို့အရေးယူခံရခြင်းများ 
နိုင်ငံတော်စီမံအုပ်ချုပ်ရေးကောင်စီ အဖွဲ့ဝင်တစ်ဦးအဖြစ် တာဝန်ထမ်းဆောင်ခဲ့ခြင်းနှင့်စပ်လျဉ်းပြီး ဥရောပသမဂ္ဂက ၂၀၂၁ ဧပြီ ၁၉ ရက်တွင်လည်းကောင်း၊ အမေရိကန်ပြည်ထောင်စုက ၂၀၂၁ ဇွန်လ ၂ရက်နေ့တွင်လည်းကောင်း၊ ဩစတြေးလျအစိုးရက ၂၀၂၃ ဇန်နဝါရီ ၂၅ရက်တွင်လည်းကောင်း သူမကို ဒဏ်ခတ်အရေးယူစာရင်းထဲ ထည့်သွင်းခဲ့သည်။

ရရှိခဲ့သော ဘွဲ့ 
နိုင်ငံတော်စီမံအုပ်ချုပ်ရေးကောင်စီက သူမကို  ၂၀၂၂ နိုဝင်ဘာ ၁၇ရက်တွင် စည်သူဘွဲ့ ချီးမြှင့်သည်။

ကိုးကား 

ရခိုင် တိုင်းရင်းသားများ
သက်ရှိထင်ရှားပုဂ္ဂိုလ်များ
မြန်မာ့နိုင်ငံရေးသမားများ
နိုင်ငံတော်စီမံအုပ်ချုပ်ရေးကောင်စီဝင်များ